CELEX: C2004/300/99
Language: sk
Date: 2004-12-04 00:00:00
Title: Vec T-409/04: Žaloba podaná dňa 4. októbra 2004: Benito Latino proti Komisii Európskych spoločenstiev

4.12.2004   
            
            
               SK
            
            
               Úradný vestník Európskej únie
            
            
               C 300/51
            
         Žaloba podaná dňa 4. októbra 2004: Benito Latino proti Komisii Európskych spoločenstiev
   (Vec T-409/04)
   (2004/C 300/99)
   Jazyk konania: francúzština
   Benito Latino, bytom Lauzun (Fancúzsko), v zastúpení: Juan Ramón Iturriagagoitia, advokát, podal 4. októbra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil lekársku správu zo 6. mája 2002, oznámenú žalobcovi 11. novembra 2003 a prevzatú žalobcom 15. novembra 2003,
            
         
               —
            
            
               zrušil rozhodnutie Komisie z 11. novembra obdržané 15. novembra 2003 týkajúce sa priznanej 5 % trvalej čiastočnej invalidity žalobcu a zaviazania žalobcu k náhrade určitých nákladov a odmien členov lekárskej komisie,
            
         
               —
            
            
               zaviazal Komisiu k náhrade všetkých nákladov a odmien lekárskej komisie,
            
         
               —
            
            
               zaviazal Komisiu nahradiť všetky trovy konania.
            
         Žalobné dôvody a hlavné tvrdenia
   Žalobca, bývalý úradník Komisie pracujúci v budove Berlaymont v Bruseli od roku 1969 do roku 1991, žiadal v roku 1994 o uznanie pracovného pôvodu jeho respiračnej choroby spojenej s vystavením azbestu, ktoré ako tvrdí utrpel. Prvé rozhodnutie Komisie v reakcii na túto žiadosť uznávajúce pracovný pôvod jeho choroby a určujúce 5 % mieru invalidity bolo Súdom prvého stupňa zrušené v rámci konania T-300/97 (1) začatého žalobcom.
   Následne po vyššie uvedenom rozsudku Komisia nanovo zvolala lekársku komisiu a po tom, čo táto prijala novú lekársku správu k dátumu 6. mája 2002, Komisia prijala napadnuté rozhodnutie.
   Na podporu svojej žaloby žalobca v prvom rade zdôrazňuje, že správa lekárskej komisie prijatá väčšinou porušuje článok 73 Služobného poriadku, nakoľko neberie do úvahy minoritné votum. Navyše táto správa nezodpovedá podmienkam určeným judikatúrou Súdu prvého stupňa a obsahuje protichodné a nezrozumiteľné závery.
   Žalobca sa rovnako dovoláva porušenia článkov 3, 17 a 20 právnej úpravy týkajúcej sa poistenia rizika úrazu a choroby úradníkov, tretieho odseku prílohy tej istej právnej úpravy a článkov 381 – 383 a 387 a nasledujúcich oficiálneho belgického sadzobníka invalidity. Uvádza tiež neobjektívnosť lekárskej komisie rovnako ako tvrdenú predpojatosť dvoch jej členov voči jeho osobe. Podľa žalobcu musí byť vytvorená nová lekárska komisia za rešpektovania práva na obhajobu.
   
      (1)  Oznámené v Ú. v. ES 1998 C 41, s. 23